title: Id-Deċiżjoni tal-Kumitat Eżekuttiv tas-7 ta' Ottubru 1997 fuq il-kontribuzzjonijiet mill-Islanda u min-Norveġja għall-ħlas ta' l-istallazzjoni u l-operazzjoni tas-C.SIS (SCH/Com-ex (97) 18)

text:
Avviż Legali Importanti

|

41997D0018

Official Journal L 239 , 22/09/2000 P. 0441 - 0441

		Id-Deċiżjoni tal-Kumitat Eżekuttivtas-7 ta' Ottubru 1997fuq il-kontribuzzjonijiet mill-Islanda u min-Norveġja għall-ħlas ta' l-istallazzjoni u l-operazzjoni tas-C.SIS(SCH/Com-ex (97) 18)IL-KUMITAT EŻEKUTTIV,Wara li kkunsidra l-Artikolu ta' l-implimentazzjoni tal-Konvenzjoni tal-Ftehim ta' Schengen,Wara li kkunsidra l-Artikoli 92 u 119 tal-Konvenzjoni msemmija hawn fuq,Wara li kkunsidra l-Artikoli 2 u 3 tal-Ftehim tal-Koperazzjoni bejn il-Partijiet Kontraenti għall-Ftehim u l-Konvenzjoni ta' Schengen u r-Repubblika ta' l-Islanda u r-Renju tan-Norveġja,IDDEĊIDA DAN LI ĠEJ:1. Il-kontribuzzjonijiet ta' l-Islanda u tan-Norveġja, minn hawn 'il quddiem irriferiti bħala l-Istati tal-Ftehim tal-Koperazzjoni, għall-ħlas ta' l-istallar u l-operat tas-C.SIS:Il-kontribuzzjonijiet ta' l-Istati tal-Ftehim tal-Koperazzjoni għandhom jikkorrispondu għas-sehem tagħhom fit-total tal-prodott gross domestiku tal-Partijiet Kontraenti u l-Istati tal-Ftehim tal-Koperazzjoni.Il-kontribuzzjonijiet tal-Partijiet Kontraenti għandhom ikunu kkalkolati skond l-Artikolu 119(1) tal-Konvenzjoni ta' Schengen.2. Metodu ta' kalkolazzjoni:- Il-kontribuzzjonijiet mill-Islanda u min-Norveġja għandhom jiġu kkalkolati permezz ta' paragun tal-prodotti gross domestiċi tal-Partijiet Kontraenti kollha u l-Istati tal-Ftehim tal-Koperazzjoni.- Il-kontribuzzjonijiet mill-Partijiet Kontraenti li huma Membri ta' l-Istati ta' l-UE għandhom jiġu kkalkolati a bażi ta' stima bażilari tat-taxxa fuq il-valur miżjud skond it-tieni sentenza ta' l-Artikolu 119(1) tal-Konvenzjoni ta' Schengen wara li jinqatgħu l-kontribuzzjonijiet mill-Islanda u min-Norveġja.3. L-iskadenza stipulata għall-ħlas tal-kontribuzzjonijiet mill-Istati Nordiċi għandha tkun iffissata għall-1 ta' Jannar 1997.Vienna, is-7 ta' Ottubru 1997.Il-PresidentK. Schlögl--------------------------------------------------


title: Id-Deċiżjoni tal-Kunsill tat-22 ta’ Lulju 2002 fir-rigward tal-konklużjoni tal-Ftehim Temporanju dwar il-kummerċ u kwistjonijiet relatati mal-kummerċ bejn il-Komunitá Ewropea, minn parti waħda, u r-Repubblika tal-Lebanon, mill-parti l-oħra

text:
Avviż Legali Importanti

|

32002D0761

Official Journal L 262 , 30/09/2002 P. 0001 - 0001

		Id-Deċiżjoni tal-Kunsilltat-22 ta’ Lulju 2002fir-rigward tal-konklużjoni tal-Ftehim Temporanju dwar il-kummerċ u kwistjonijiet relatati mal-kummerċ bejn il-Komunitá Ewropea, minn parti waħda, u r-Repubblika tal-Lebanon, mill-parti l-oħra(2002/761/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunitá Ewropea, u partikolarment l-Artikolu 133, flimkien ma’ l-ewwel sentenza ta’ l-ewwel sottoparagrafu ta’ l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Sad-dħul fis-seħħ tal-Ftehim Euro-Meditterran li jistabbilixxi Assoċjazzjoni bejn il-Komunitá Ewropea u l-Istati Membri tagħha, minn parti waħda, u r-Repubblika tal-Lebanon, mil-parti l-oħra, iffirmat f’isem il-Komunità, fil-Lussemburgu fl-17 ta’ Ġunju 2002, hu meħtieġ li jiġi approvat il-Ftehim Temporanju dwar il-kummerċ u kwistjonijiet relatati mal-kummerċ bejn il-Komunità Ewropea minn parti waħda, u r-Repubblika tal-Lebanon mil-parti l-oħra.(2) Il-Ftehim Temporanju għandu jieħu l-post tal-partijiet rilevanti tal-Ftehim ta’ Kooperazzjoni bejn il-Komunità Ekonomika Ewropea u r-Repubblika tal-Lebanon [1] u l-Ftehim bejn l-Istati Membri u l-Komunità Ewropea tal-Faħam u l-Azzar u l-Lebanon [2], iffirmat fi Brussel fit-3 ta’ Mejju 1997.(3) Il-Ftehim Temporanju għandu għalhekk jiġi approvat f’isem il-Komunità,IDDEĊIEDA DAN LI ĠEJ:Artikolu 11. Il-Ftehim Temporanju dwar il-kummerċ u kwistjonijiet relatati mal-kummerċ bejn il-Komunitá Ewropea, minn parti waħda, u r-Repubblika tal-Lebanon, mil-parti l-oħra, l-Annessi u l-Protokolli tal-Ftehim, kif ukoll id-dikjarazzjonijiet konġunti u d-dikjarazzjonijiet mil-Komunitá Ewropea inklużi fl-Att Finali, huma hawnhekk approvati f’isem il-Komunità.2. It-testi msemmijin fil-paragrafu 1 huma mehmużin ma’ din id-Deċiżjoni.Artikolu 2Il-President tal-Kunsill hu hawnhekk awtorizzat jinnomina il-persuna(i) li għandhom is-setgħa jipproċedu, f’isem il-Komunità, biex jiddepożitaw l-att ta’ notifika previst mill-Artikolu 42(2) tal-Ftehim.Magħmul fi Brussel, fit-22 ta’ Lulju 2002.Għall-KunsillIl-PresidentP. S. Møller[1] ĠU L 267, 27.9.78, p. 2[2] ĠU L 316, 12.12.79, p. 24--------------------------------------------------


title: 2008/59/KE: Deċiżjoni tal-Kummissjoni tat- 18 ta’ Diċembru 2007 li taġġusta l-koeffiċjenti korrettivi applikabbli mill- 1 ta’ Awwissu 2006 , l- 1 ta’ Settembru 2006 , l- 1 ta’ Ottubru 2006 , l- 1 ta’ Novembru 2006 , l- 1 ta’ Diċembru 2006 u l- 1 ta’ Jannar 2007 għar-rimunerazzjonijiet ta’ l-uffiċjali, l-aġenti temporanji u l-aġenti b’kuntratt tal-Komunitjiet Ewropej issekondati f’pajjiżi terzi, kif ukoll parti mill-uffiċjali li għadhom assenjati fiż-żewġ Stati Membri l-ġodda matul perjodu massimu ta’ 19-il xahar wara l-adeżjoni taż-żewġ Stati Membri l-ġodda

text:
               18.1.2008

               MT

               Il-Ġurnal Uffiċjali ta’ l-Unjoni Ewropea

               L 15/29

         DEĊIŻJONI TAL-KUMMISSJONI
   tat-18 ta’ Diċembru 2007
   li taġġusta l-koeffiċjenti korrettivi applikabbli mill-1 ta’ Awwissu 2006, l-1 ta’ Settembru 2006, l-1 ta’ Ottubru 2006, l-1 ta’ Novembru 2006, l-1 ta’ Diċembru 2006 u l-1 ta’ Jannar 2007 għar-rimunerazzjonijiet ta’ l-uffiċjali, l-aġenti temporanji u l-aġenti b’kuntratt tal-Komunitjiet Ewropej issekondati f’pajjiżi terzi, kif ukoll parti mill-uffiċjali li għadhom assenjati fiż-żewġ Stati Membri l-ġodda matul perjodu massimu ta’ 19-il xahar wara l-adeżjoni taż-żewġ Stati Membri l-ġodda
   (2008/59/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   wara li kkunsidrat ir-Regolamenti tal-Persunal ta’ l-Uffiċjali tal-Komunitajiet Ewropej u r-reġim applikabbli għall-aġenti oħra tal-Komunitajiet, stabbiliti mir-Regolament tal-Kunsill (KEE, Euratom, KEFA) Nru 259/68 (1), u notevolment it-tieni paragrafu ta’ l-Artikolu 13, ta’ l-Anness X tiegħu,
   wara li kkunsidrat it-Trattat ta’ Adeżjoni taż-żewġ Stati Membri, u notevolment l-Artikolu 33(4) tiegħu,
   Billi:

               (1)

               Permezz tar-Regolament tal-Kunsill (KE, Euratom) Nru 453/2007 (2) kienu stabbiliti, b’applikazzjoni ta’ l-ewwel paragrafu ta’ l-Artikolu 13, ta’ l-Anness X tar-Regolamenti tal-Persunal, il-koeffiċjenti korrettivi li bihom huma affettwati, mill-1 ta’ Lulju 2006, ir-rimunerazzjonijiet imħallsa, fil-valuta tal-pajjiż fejn huma assenjati, lill-uffiċjali, l-aġenti temporanji u l-aġenti kuntrattwali tal-Komunitajiet Ewropej assenjati f’pajjiżi terzi kif ukoll għal parti mill-uffiċjali li jibqgħu fil-kariga fiż-żewġ Stati Membri l-ġodda għal perjodu massimu ta’ dsatax-il xahar wara l-adeżjoni.

               (2)

               Jaqbel li jiġi adattat, skond it-tieni paragrafu ta’ l-Artikolu 13 ta’ l-Anness X ta’ l-Istatut, mill-1 ta’ Awwissu 2006, l-1 ta’ Setttembru 2006, l-1 ta’ Ottubru 2006, l-1 ta’ Novembru 2006, l-1 ta’ Diċembru 2006 u l-1 ta’ Jannar 2007, uħud mill-koeffiċjenti korrettivi tiegħu, minħabba li fl-istatistiki għad-dispożizzjoni tal-Kummissjoni, il-varjazzjoni fl-għoli tal-ħajja, ikkalkulata skond il-koeffiċjent korrettiv u r-rata tal-kambju korrispondenti, tidher li hi, għal ċerti pajjiżi terzi, superjuri għal 5 % mill-aħħar iffissar jew adattament,

         IDDEĊIEDIET KIF ĠEJ:
   Artikolu Uniku
   Applikabbli mill-1 ta’ Awwissu 2006, l-1 ta’ Settembru 2006, l-1 ta’ Ottubru 2006, l-1 ta’ Novembru 2006, l-1 ta’ Diċembru 2006 u l-1 ta’ Jannar 2007, il-koeffiċjenti korrettivi, applikabbli għar-rimunerazzjonijiet ta’ l-uffiċjali, l-aġenti temporanji u l-aġenti kuntrattwali tal-Komunitajiet Ewropej assenjati f’pajjiżi terzi kif ukoll għal parti mill-uffiċjali li jibqgħu fil-kariga fiż-żewġ Stati Membri l-ġodda għal perjodu massimu ta’ dsatax-il xahar wara l-adeżjoni, imħallsa bil-valuta tal-pajjiż fejn ikunu assenjati, huma adattati kif indikat fl-Anness.
   Ir-rati tal-kambju użati għall-kalkolu ta’ dawn ir-rimunerazzjonijiet huma stabbiliti b’konformità mal-modalitajiet ta’ eżekuzzjoni tar-Regolament Finanzjarju u jikkorrispondu mad-data indikata fl-ewwel paragrafu.

      Magħmula fi Brussell, 18 ta’ Diċembru 2007.

            Għall-Kummissjoni

         Benita FERRERO-WALDNER

            Membru tal-Kummissjoni

      (1)  ĠU L 56, 4.3.1968, p. 1. Ir-Reoglament kif emendat l-aħħar bir-Regolament tal-Kunsill (KE, Euratom) Nru 337/2007 (ĠU L 90, 30.3.2007, p. 1).

      (2)  ĠU L 109, 26.4.2007, p. 1.

      ANNESS

                  Pajjiż assenjat

                  Koeffiċjenti Korrettivi Awwissu 2006

                  Il-Lesoto

                  68,3

                  Il-Madagaskar

                  76,9

                  Il-Możambik

                  76,4

                  Iż-Żimbabwe

                  60,1

                  Pajjiż assenjat

                  Koeffiċjenti Korrettivi Settembru 2006

                  Is-Senegal

                  85,5

                  Il-Jemen

                  71,9

                  Iż-Żimbabwe

                  71,4

                  Pajjiż assenjat

                  Koeffiċjenti Korrettivi Ottubru 2006

                  Il-Brażil

                  79,3

                  Il-Ginea

                  55,8

                  In-Nepal

                  72,4

                  Ir-Repubblika Demokratika tal-Kongo

                  122,8

                  Iż-Żimbabwe

                  82,6

                  Pajjiż assenjat

                  Koeffiċjenti Korrettivi Novembru 2006

                  L-Alġerija

                  91,4

                  L-Armenja

                  122,5

                  L-Indonesja

                  89,8

                  Il-Moldova

                  55,8

                  Ir-Repubblika Demokratika tal-Kongo

                  125,6

                  Is-Sudan

                  57,6

                  Iż-Żimbabwe

                  95,1

                  Pajjiż assenjat

                  Koeffiċjenti Korrettivi Diċembru 2006

                  L-Arġentina

                  50,7

                  Iċ-Ċilì

                  72,4

                  Il-Gżejjer Solomon

                  89,1

                  Ir-Repubblika Demokratika tal-Kongo

                  127,1

                  Ir-Rwanda

                  89,6

                  L-Ukraina

                  106,5

                  Il-Venezwela

                  60,9

                  Iż-Żimbabwe

                  102,4

                  Pajjiż assenjat

                  Koeffiċjenti Korrettivi Jannar 2007

                  Il-Bangladexx

                  47,1

                  Botswana

                  63,3

                  Il-Brażil

                  83,9

                  Burkina Faso

                  94,9

                  Il-Ġibuti

                  96,8

                  L-Eritrea

                  49,5

                  L-Etjopja

                  88,1

                  Il-Gambja

                  58,6

                  Il-Ġeorġja

                  99,8

                  Il-Ginea

                  52,3

                  Il-Ġamajka

                  90,2

                  Il-Malawi

                  70,8

                  Il-Marokk

                  91,1

                  Il-Mawrizju

                  65,7

                  Il-Messiku

                  73,7

                  Il-Możambik

                  76,1

                  Il-Pakistan

                  53,5

                  Is-Sważiland

                  56,8

                  It-Tanzanija

                  59,5

                  Il-Jemen

                  74,5

                  Iż-Żimbabwe

                  114,9


title: 2010/223/: Deċiżjoni tal-Kunsill Ewropew tas- 26 ta’ Marzu 2010 li taħtar il-Viċi President tal-Bank Ċentrali Ewropew

text:
               21.4.2010

               MT

               Il-Ġurnal Uffiċjali tal-Unjoni Ewropea

               L 99/7

         DEĊIŻJONI TAL-KUNSILL EWROPEW
   tas-26 ta’ Marzu 2010
   li taħtar il-Viċi President tal-Bank Ċentrali Ewropew
   (2010/223/UE)
   IL-KUNSILL EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 283(2) u 139(2)(h) tiegħu, u wara li kkunsidra l-Artikoli 11.2 u 42.3 tal-Protokoll dwar l-Istatuti tas-Sistema Ewropea ta’ Banek Ċentrali u tal-Bank Ċentrali Ewropew,
   Wara li kkunsidra r-Rakkomandazzjoni tal-Kunsill (1),
   Wara li kkunsidra l-Opinjoni tal-Parlament Ewropew (2),
   Wara li kkunsidra l-Opinjoni tal-Kunsill Regolatorju tal-Bank Ċentrali Ewropew (3),
   ADOTTA DIN ID-DEĊIŻJONI:
   Artikolu 1
   Is-Sur Vítor CONSTÂNCIO huwa b’dan maħtur Viċi-President tal-Bank Ċentrali Ewropew għal mandat ta’ tmien snin.
   Din il-ħatra għandha ssir effettiva fl-1 ta’ Ġunju 2010.
   Artikolu 2
   Din id-Deċizjoni għandha tiġi pubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, is-26 ta’ Marzu 2010.

            Għall-Kunsill Ewropew

            Il-President

         H. VAN ROMPUY

      (1)  ĠU C 52, 2.3.2010, p. 1.

      (2)  Opinjoni mogħtija fil-25 ta’ Marzu 2010 (għadha mhijiex ippubblikata fil-Ġurnal Uffiċjali).

      (3)  ĠU C 58, 10.3.2010, p. 3.


title: Deċiżjoni tal-Kunsill (UE) 2017/1762 tal-25 ta' Settembru 2017 li taħtar żewġ membri, proposti mir-Rumanija, fil-Kumitat tar-Reġjuni

text:
               28.9.2017

               MT

               Il-Ġurnal Uffiċjali tal-Unjoni Ewropea

               L 250/56

         DEĊIŻJONI TAL-KUNSILL (UE) 2017/1762
   tal-25 ta' Settembru 2017
   li taħtar żewġ membri, proposti mir-Rumanija, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Rumen,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandati tas-Sur Vasile Silvian CIUPERCĂ u tas-Sur Adrian ȚUȚUIANU saru vakanti s-siġġijiet ta' żewġ membri fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huma b'dan maħtura membri fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Marius Horia ȚUȚUIANU, President of Constanța county council,

               —

               Is-Sur Bogdan Andrei TOADER, President of Prahova county council.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-25 ta' Settembru 2017.

            Għall-Kunsill

            Il-President

         M. MAASIKAS

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: 2011/592/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/196

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2009
   (2011/592/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Fondazzjoni Ewropea għat-Taħriġ għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Taħriġ għas-sena finanzjarja 2009, flimkien mat-tweġibiet tal-Fondazzjoni (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 1339/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi Fondazzjoni Ewropea għat-Taħriġ (3), u b'mod partikolari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0109/2011),

               1.

               Jagħti l-kwittanza lid-Direttur tal-Fondazzjoni Ewropea għat-Taħriġ għall-implimentazzjoni tal-baġit tal-Fondazzjoni għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur tal-Fondazzjoni Ewropea għat-Taħriġ, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 149.

      (2)  ĠU L 248, 16.9.2002, p. 1.

      (3)  ĠU L 354, 31.12.2008, p. 82.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/197

         DEĊIŻJONI TAL-PARLAMENT EWROPEW
   tal-10 ta’ Mejju 2011
   li tinkludi kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali finali tal-Fondazzjoni Ewropea għat-Taħriġ għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Taħriġ għas-sena finanzjarja 2009, flimkien mat-tweġibiet tal-Fondazzjoni (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7–0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 1339/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi Fondazzjoni Ewropea għat-Taħriġ (3), u b'mod partikolari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0109/2011),

               A.

               billi l-Qorti Ewropea tal-Awdituri tistqarr li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli, u li l-operazzjonijiet li jaqgħu taħthom huma legali u regolari,

               B.

               billi, fil-5 Mejju 2010, il-Parlament ta l-kwittanza lid-Direttur tal-Fondazzjoni Ewropea għat-Taħriġ għall-implimentazzjoni tal-baġit tal-Fondazzjoni għas-sena finanzjarja 2008 (5) u billi fir-riżoluzzjoni tiegħu li takkumpanja d-deċiżjoni ta’ kwittanza, il-Parlament, inter alia:

                           —

                           innota li, wara t-tfassil mill-ġdid, fl-2008, tar-Regolament tal-Kunsill (KEE) Nru 1360/90 tas-7 ta’ Mejju 1990 li jistabbilixxi Fondazzjoni Ewropea għat-Taħriġ (6), il-Fondazzjoni issa għandha l-għażla li tiżviluppa l-kompetenza tagħha f'setturi differenti minn dawk meqjusa fis-snin preċedenti,

                           —

                           esprima tħassib dwar is-sejbiet tal-Qorti tal-Awdituri rigward in-nuqqas ta’ trasparenza fil-proċeduri tar-reklutaġġ u l-intervent tal-Uffiċċju Ewropew Kontra l-Frodi (OLAF), li fetaħ inkjesta (OF/2009/0370),

                           —

                           ħeġġeġ lill-Fondazzjoni biex tirrapporta dwar l-allokazzjoni tar-riżorsi umani tagħha, irrimarka, b'mod partikolari, li kunsiderazzjoni inadegwata tar-riżorsi umani fil-kuntest tal-ippjanar annwali u tar-rappurtar annwali tal-attività tinvolvi riskju ta’ ineffiċjenza,

               C.

               billi l-baġit tal-Fondazzjoni għas-sena 2009 kien ta’ EUR 19 100 000, jiġifieri 0,5 % inqas mill-baġit tagħha għall-2008,

               1.

               Jirreferi għall-konferma tal-Qorti tal-Awdituri li l-kontijiet annwali għal baġit ta’ EUR 19 100 000 jikkorrispondi għas-sitwazzjoni finanzjarja reali tal-Fondazzjoni fil-31 ta’ Diċembru 2009, u li t-tranżazzjonijiet u l-flussi tal-kontanti tal-Fondazzjoni għas-sena finanzjarja 2009 huma konformi mar-regoli finanzjarji tagħha;

      Prestazzjoni

               2.

               Jilqa' l-intenzjoni tal-Fondazzjoni li ttejjeb il-prestazzjoni tas-sistemi ta’ Edukazzjoni u Taħriġ Vokazzjonali (VET) fil-pajjiżi sħab tal-Fondazzjoni (“il-Proċess ta’ Turin”) u li tiżviluppa metodoloġija komuni ma’ Organizzazzjonijiet Internazzjonali u ma’ Donaturi Bilaterali biex ittejjeb ir-rwol tagħha;

               3.

               Jistieden għal darba oħra lill-Fondazzjoni biex, f'tabella li għandha tiġi annessa mar-rapport li jmiss tal-Qorti tal-Awdituri, tippreżenta tqabbil tal-operazzjonijiet li twettqu matul is-sena li għaliha għandha tingħata l-kwittanza u dawk imwettqa matul is-sena finanzjarja preċedenti, sabiex l-awtorità ta’ kwittanza tkun tista' tevalwa b'mod aktar effikaċi l-prestazzjoni tal-Fondazzjoni minn sena għal oħra;

      Kooperazzjoni maċ-Ċentru Ewropew għall-Iżvilupp ta’ Taħrig Vokazzjonali (Cedefop)

               4.

               Jinnota li, f'Novembru 2009, il-ftehim ta’ kooperazzjoni bejn il-Fondazzjoni u s-Cedefop iġġedded għall-perjodu 2010-12013; jirrikonoxxi li kull sena l-Fondazzjoni u s-Cedefop jabbozzaw, fil-kuntest tal-ftehim ta’ kooperazzjoni, programm konġunt ta’ ħidma li jiġi anness mal-programmi ta’ ħidma ta’ kull Aġenzija; jilqa' l-intenzjoni tal-Fondazzjoni li tiddedika aktar spazju għar-rappurtar dwar l-implimentazzjoni ta’ dan il-programm konġunt ta’ ħidma f'Rapporti Annwali futuri dwar l-Attività;

      Ġestjoni baġitarja

               5.

               Iħeġġeġ lill-Fondazzzjoni tfassal proċeduri baġitarji b'mod aktar rigoruż biex tevita n-numru konsiderevoli ta’ trasferimenti baġitarji; jistieden ukoll lill-Fondazzjoni tikseb l-awtorizzazzjoni tal-Bord Amministrattiv tagħha meta jkunu meħtieġa t-trasferimenti; ifakkar li dan huwa meħtieġ skont ir-Regolament Finanzjarju tal-Fondazzjoni;

               6.

               Ifakkar ukoll lill-Fondazzjoni dwar l-obbligu tagħha li turi dikjarazzjoni fil-qosor tal-iskeda ta’ ħlasijiet dovuti fi snin finanzjarji sussegwenti biex jiġu ssodisfati impenji baġitarji meħudin fi snin finanzjarji preċedenti (Artikolu 31(2) tar-Regolament Finanzjarju tal-Fondazzjoni);

               7.

               Jistieden lill-Fondazzjoni biex issegwi b'attenzjoni d-dispożizzjonijiet tar-Regolament bażiku, partikolarment meta jkunu involuti trasferimenti finanzjarji bejn it-titoli; huwa tal-opinjoni, madankollu, li bbaġitjar ibbażat fuq l-attività huwa diffiċli f'sistema li taqsam in-nefqa tal-persunal u amministrattiva min-nefqa operattiva, speċjalment għal aġenzija li l-attivitajiet prinċipali tagħha jkunu l-għoti ta’ analiżi tal-politika, it-tixrid u l-iskambju ta’ informazzjoni u esperjenza u l-appoġġ ta’ bini ta’ kapacità fil-pajjiżi sħab;

      Riżorsi Umani

               8.

               Jilqa' l-inizjattiva tal-Fondazzjoni li twettaq rieżami dettaljat tal-proċeduri ta’ reklutaġġ tagħha bħala reazzjoni għas-sejbiet tas-Servizz tal-Verifika Interna (IAS) u għar-rakkomandazzjonijiet li saru mill-Parlament; jinnota b'mod partikolari li l-proċedura ta’ reklutaġġ tal-Fondazzjoni ġiet definita mill-ġdid, li żdiedu xi fażijiet u li l-għodda ewlenija ta’ appoġġ ġiet rieżaminata;

      Verifika interna

               9.

               Jilqa' l-inizjattiva tal-Fondazzjoni li tipprovdi lill-awtorità tal-kwittanza bir-Rapport Annwali tal-IAS dwar il-Verifika Interna fir-rigward tal-Fondazzjoni; iqis li dan huwa sinjal ta’ trasparenza u prattika tajba li għandu jiġi segwit mill-Aġenziji l-oħra kollha;

               10.

               Jirrikonoxxi li, fl-2009, l-IAS wettaq verifika tal-komponenti tad-Dikjarazzjoni ta’ Assigurazzjoni tad-Direttur bl-għan li tinkiseb assigurazzjoni raġonevoli dwar l-adegwatezza, l-effikaċja u l-iżvelar fir-Rapport dwar l-Attività Annwali tad-diversi komponenti li jikkostitwixxu l-bażi tad-Dikjarazzjoni ta’ Assigurazzjoni tad-Direttur; jinnota li l-IAS sab li l-iskarsezza tal-informazzjoni rilevanti li fuqha hija msejsal-osservazzjoni provduta mid-Direttur fid-Dikjarazzjoni ta’ Assigurazzjoni tiegħu tista' tiżgwida lill-qarrej; jistieden għalhekk lid-Direttur tal-Fondazzjoni jelabora f'aktar dettall dwar dawn l-osservazzjonijiet (billi jipprovdi inter alia informazzjoni dwar il-kriterji għall-klassifikazzjoni, dwar l-impatt potenzjali ta’ ħsara u/jew il-materjalità, u dwar il-probabilità li jseħħ avveniment negattiv);

               11.

               Jirrikonoxxi li 11 mill-15-il rakkomandazzjoni li saret mill-IAS ingħalqu fl-2009; jinnota wkoll li fl-2009 infetħu 8 rakkomandazzjonijiet ġodda tal-IAS, rigward is-segwenti: id-Dikjarazzjoni ta’ Assigurazzjoni tad-Direttur, deskrizzjoni aħjar tas-sistema ta’ Kontroll Intern, deskrizzjoni dettaljata tal-ġestjoni tar-riskju, l-introduzzjoni ta’ kontrolli ex post fuq tranżazzjonijiet finanzjarji bit-teħid ta’ kampjuni bbażat fuq ir-riskji tal-impenji u tal-ħlasijiet u d-definizzjoni ta’ valuri miri għall-indikaturi korporattivi;

               12.

               Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni ta’ kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 149.

      (2)  ĠU L 248, 16.9.2002, p. 1.

      (3)  ĠU L 354, 31.12.2008, p. 82.

      (4)  ĠU L 357, 31.12.2002, p. 72.

      (5)  ĠU L 252, 25.9.2010, p. 182.

      (6)  ĠU L 131, 23.5.1990, p. 1.

      (7)  Testi adottati, P7_TA-PROV(2011)0163 (Ara paġna 269ta’ dan il-Ġurnal Uffiċjali).